[{"text_idx": "#000000", "text": "Jo\u0303ulukirik ja Jo\u0303ulupuu (BES Christmas Party)"}, {"text_idx": "#000002", "text": "10. detsembril kogunes Bostoni Eesti Seltsi rahvas jo\u0303ulujumalateenistusele ja jo\u0303ulupeole. Jutlust pidas o\u0303petaja Udo Tari, ilusaid laule laulsid nii kirikus kui peosaalis Epp Sonin, ning Bostoni Eesti Kooli lapsed Jeffers Engelhardti juhtimisel. Oksana Panahi abilistega valmistas uhke ja maitsva jo\u0303uluroa verivorstide, hapukapsa ja kartulitega ning kohvilaua magustoiduga. Riina Viise iga-aastaselt jo\u0303ululaadalt sai osta tema tehtud ilusat ka\u0308sito\u0308o\u0308d, jo\u0303uluehteid ja jo\u0303ulukaarte. Mu\u0308u\u0308gil oli ka rohkesti teisi asju."}, {"text_idx": "#000003", "text": "Seltsi juhatus korraldas vahva loterii ja elavoksjoni. Tulise elavoksjoni lo\u0303pul vo\u0303itis Ants Hartmann endale ilusa Eduard Wiiralti kunstito\u0308o\u0308, Viljandi Maastik, mille Jaak Juhansoo oli selstile lahkelt annetanud. Ka uhke jo\u0303ulukorv koduse moosi, verivorstide, rukkileiva, s\u030cokolaadi ja jo\u0303uluehetega sai peo lo\u0303puks mu\u0308u\u0308dud."}, {"text_idx": "#000004", "text": "Jo\u0303uluvanagi jo\u0303udis peole, sest Epp Sonini ja rahva jo\u0303ululaulude laulmine oli kaugele kuulda. Jo\u0303uluvanale esitamiseks olid koolilapsed selgeks o\u0303ppinud luuletusi, laule, klaveri-, kandle- ja flo\u0308o\u0308dilugusid ning vitsakimpu polnud jo\u0303ulutaadil tarvis kasutada."}, {"text_idx": "#000005", "text": "Juulikuu/heinakuu ringkiri - July Newsletter"}, {"text_idx": "#000012", "text": "BESi aastakoosoleku kokkuvo\u0303te / BES annual meeting recap"}]